Hedemann forlangte nu bestemt at fratræde befalingen over hæren, hvis han ikke blev friere stillet, hvad der vel havde til følge, at oberst Hansen til dels blev ham underlagt, men misstemningen og uenighed i anskuelser imellem dem vedblev at bestå, hvorfor Hedemann [[16. juli]], efter våbenstilstanden, beordredes til at afgive overkommandoen og til at gå til København for at overtage forsædet i en rådgivende komité under Krigsministeriet, medens han tillige atter blev kommandant i Kastellet. Hedemann forvandt ikke denne krænkelse, skønt kongen straks udnævnte ham til [[kammerherre]] og [[1853]] til [[Storkors af Dannebrog]], medens flere våbenfæller sendte ham en smuk takskrivelse for hans ledelse af hæren.
Historie